Pohlepna doktorka umešana u još 30 usvajanja\nDoktorka koja je srpsku decu sa smetnjama u razvoju praktično prodavala za usvajanje strancima u Srbiji je posredovala u čak 30 usvajanja između 2006. i 2011. godine, kažu za “Blic” u Ministarstvu rada i socijalne politike.\nReporteri „Blica” su i juče pokušali da stupe u kontakt sa doktorkom Jasminom Janković da bi nam ispričala svoju verziju. Kada smo joj se predstavili kao novinari “Blica”, ona je spustila slušalicu i kasnije nam odbijala pozive\nNova istraga koju bi tužilaštvo sada moglo da pokrene protiv doktorke Jasmine Janković na osnovu šokantnih podataka koje je “Blic” otkrio u svom istraživanju o\ntrgovini decom za usvajanje trebalo bi da utvrdi u koliko je od tih 30 slučajeva doktorka Janković tražila velike dolarske sume od stranaca koji su usvajali decu.\nPodsetimo, američka državljanka Kejsi Kalvarezi je u ispovesti “Blicu” javno optužila doktorku Janković, u to vreme specijalistu Centra u Zvečanskoj, da joj je tražila i uzela 8.000 dolara i mnoštvo poklona za posredovanje pri usvajanju male Sofije, devojčice sa autizmom, iako je proces usvajanja u našoj zemlji praktično besplatan.\nPorodica Kalvarezi je juče zahvalila “Blicu” na objavljivanju ove priče koja je šokirala Srbiju.\n- Ukoliko srpskoj policiji bude potrebna bilo kakva naša pomoć, bićemo im na raspolaganju. Ako bude neophodno, doputovaćemo u Srbiju da bismo svedočili protiv doktorke Janković - kaže za “Blic” Kejsi Kalvarezi.\nKejsi Kalvarezi je kao dokaz dostavila “Blicu” mejl prepisku sa doktorkom Janković iz aprila 2010. godine. Kalvarezi u jednom od pisama pita dr Janković:\n“Pošto se posrednička provizija plaća u evrima, da li je bolje da konvertujemo novac u SAD i donesemo evre u Srbiju ili da zamenimo dolare tek kada dođemo tamo?”\nDoktorka Janković je, iako je znala da se za usvajanje dece u Srbiji ne plaća nikakva “posrednička provizija”, odgovorila ovako:\n„Dolar nije toliko popularan u Srbiji. Ali učiniću vam uslugu, kao što sam učinila i Džesi-Sju (još jedna Amerikanka kojoj je namestila usvajanje, prim. nov.). Možete poneti dolare za takse, računajte na 6.000, i ja ću vam ih zameniti...”\nNe lezi vraže, po dolasku u Srbiju porodica Kalvarezi je utvrdila da je doktorka Janković htela da ih prevari i da promeni dolara u evre.\n- Tokom leta iz Amerike u Srbiju podelili smo 6.000 dolara među članovima porodice i svako je svoj deo sakrio u gaćama. Kad smo stigli, vlasnik iznajmljenog stana nam je dao bolji kurs za razmenu nego u menjačnicama, a mnogo bolji nego Jasmina Janković - kaže Kalvarezi.\nKejsi Kalvarezi je na kraju doktorki Janković platila ne samo pomenutih 6.000 dolara, već još 2.000 ekstra, i to u hotelskoj sobi.\nU Ministarstvu rada su „Blicu” potvrdili da je dugo postojala sumnja u doktorku Janković.\n- Tokom najmanje pet godina Jasmina Janković je u više slučajeva, navodeći da to radi iz humanih razloga a koristeći svoje poznavanje engleskog jezika, stupala u kontakt sa potencijalnim usvojiteljima iz SAD. Upućivala ih je da apliciraju za usvajanje konkretne dece iz Srbije za koju se nisu mogli naći usvojitelji među domaćim državljanima. Nekoliko puta smo je upozoravali da ne sme da posreduje u usvajanju - navode u Ministarstvu.\nKada je ono otvoreno počelo da sumnja, Ministarstvu su iznenada počeli da stižu mejlovi američkih državljana koji su tvrdili da doktorka Janković pomaže ljudima. Ali kako je pokazalo istraživanje “Blica”, pojedine porodice su slale te mejlove jer ih je doktorka Janković ucenjivala da ne bi prekinula proces usvajanja.\nDoktorku je tada prijavila i hraniteljska porodica iz Srbije kod koje je bila jedna od kasnije usvojenih devojčica sa autizmom. Usvojitelji iz SAD su u prvi mah negirali da su plaćali doktorki Janković, strahujući da će proces biti stopiran, ali kada su dobili dete, i sami su je prijavili.\n- Prva nesporna saznanja dobili smo od američke državljanke L. S., koja nam je prosledila sve dokaze - kažu u Ministarstvu rada.\n„Blic” je dobio opširnu i detaljnu ispovest od ove američke državljanke i objavićemo je u narednim izdanjima.\nDr Jasmina Janković Lekarka Deca Usvajanje Prodaja mališana Pohlepna dokotrka Novi dokazi


Tatić je istakao da je Udruženje formirano radi uvezivanja ljudi koji rade u ugostiteljstvu i turizmu i da ima odličnu saradnju sa Turističkom organizacijom Republike Srpske.\n“Oni se trude da dovedu što više turista u Republiku Srpsku, a Udruženje je tu da edukuje ljude u ugostiteljstvu i turizmu, pa da ljudi koji dođu u Republiku Srpsku budu zadovoljni”, rekao je Tatić novinarima iz Republike Srpske.\nOn je napomenuo da je Udruženje radnika ugostiteljstva i turizma prisutno na 35. Međunarodnom sajmu turizma u Beogradu kako bi podržali Turističku organizaciju Republike Srpske.\nNa štandu Republike Srpske na sajmu u Beogradu danas je promovisano Udruženje radnika ugostiteljstva i turizma.\nNa 35. Međunarodnom sajmu turizma u Beogradu, na kojem učestvuje više od 1.000 izlagača iz 46 zemalja svijeta, turistička ponuda Srpske predstavljena je na zajedničkom štandu u organizaciji republičke Turističke organizacija i Predstavništva Republike Srpske u Srbiji.\nZajedničko predstavljanje odvija se u saradnji sa Ministarstvom trgovine i turizma i Ministarstvom za ekonomske odnose i regionalnu saradnju Republike Srpske. Srna\nTagovi: beogradsajamturizamudruzenjezeljko tatic


Agent: Lewandowski napušta Borussiju | Transferi News | Al Jazeera\nAgent: Lewandowski napušta Borussiju\nInteres za zvijezdom "Milionera" pokazali Bayern, Juventus i oba engleska premijerligaša iz Manchestera (EPA)\nAgent napadača njemačke Borussije iz Dormunda i reprezentacije Poljske Roberta Lewandowskog šokirao je klub kada je u četvrtak objavio da igrač definitivno odlazi ovo ljeto, jer se dogovorio s drugim klubom, prenosi agencija Hina.\nAgent Lewandowskog Maik Barthel šokirao je ovom viješću „Milionere“ iz Dortmunda, manje od 24 sata nakon što je Poljak u sjajnoj pobjedi nad španskim velikanom Real Madridom od 4:1 u polufinalu Lige evropskih prvaka postigao četiri gola.\nInteres za Poljaka su pokazivali veliki rival iz Njemačke, minhenski Bayern, koji je Borussiji ove sedmice „uzeo“ Marija Goetzea, zatim italijanski prvak Juventus, te engleski premijerligaši Manchester United i Manchester City.\nBorussia je do sada isticala da nema namjeru prodavati svoju zvijezdu, iako se transfer sada čini neizbježnim.\n„Postigli smo dogovor s drugim klubom i namjeravamo preći ovo ljeto“, izjavio je Barthel za Sport Bild, ne otkrivajući, međutim, o kojem se klubu radi.\n„Svi zahtjevi Borussije bit će ispunjeni.“\nAgent je ponovio kako je Lewandowskom obećano da će moći napustiti klub pod pravim uvjetima, dodavši da se nada kako će Juergen Klopp, trener Borussije, poštivati to obećanje.\n„Postoji zanimljiva ponuda za Roberta, koja ispunjava kriterije Dortmunda i zadovoljava Robertove zahtjeve. Borussija je obećala Robertu da će moći otići pod tim okolnostima. Na klubovima je sada da to riješe.“\nLewandowski ima ugovor s klubom iz Dortmunda do ljeta 2014. godine.\nLiga prvaka: Borussia lako protiv Reala\nDrugi njemački predstavnik u Ligi prvaka, Borussia Dortmund, savladala je Real Madrid sa 4:1.\nGoetze seli iz Borussije Dortmund u Bayern\nOba kluba potvrdila transfer njemačkog reprezentativca, koji će postati najskuplji igrač ove države ikada.


Upala desni - naučite sami da je sprečite | Dr Miona\nKako vaša zdrava navika ne bi postala nezdrava, obratite pažnju da ne budete agresivni prema desnima dok kokoristite konac. Nemojte ga nabijati ka desnima, već dozvolite da lagano klizne između zuba, prateći krivinu zuba.\nSaznajte više o pravilnom korišćenju konca za zube.\n•\t7 saveta kako da sprečite i lečite otečene i desni koje krvare\n1.\tČetkajte zube makar 2 puta dnevno. Obratite pažnju na tehniku pranja. Ukoliko niste sigurni kako treba prati zube možete pogledati ovde ili se konsultovati sa stomatologom.\n2.\tMakar jednom dnevno prostore između zuba očistite koncem za zube. Ovo će vam oduzeti nekoliko minuta a predstavlja odličan način da sprečite probleme sa desnima.\n3.\tVodite računa o svojoj ishrani. Dobra ishrana, bogata C vitaminom i kalcijmom pomoći će jačanju zidova krvnih sudova i vlakana od kojih su izgrađene desni. Pored toga što ovakva ishrana smanjuje verovatnoću pojave problema sa desnima- dobro utiče i na vaše celokupno zdravstveno stanje\n4.\tUnosite puno vode\nUnošenje vode, naročito nakon obroka i užina, pomaže spiranju hrane iz usta, usporava formiranje naslaga a time i razmnožavanje bakterija koje zapravo izazivaju oboljenje desni\n5.\tRecite ne duvanu\nMeđu mnogobrojnim štetnim efektima duvana jeste i taj da pospešuje razvoj oboljenja desni, zato ako ste aktivni pušač pokušajte da se odreknete ove nezdrave navike\n6.\tPažljivo sa ekstremno vrućom ili hladnom hranom\nUkoliko imate problema sa desnima verovatno će vam više prijati ne preterano vruća i ne preterano hladna hrana\n7.\tOpustite se\nStres izaziva lučenje hormona stresa, kortizola, što povećava rizik za razvoj upala u vašem telu, između ostalog i zapaljenja desni\nŠta se dešava ako ne peremo zube? Kako izabrati sredstvo za čišćenje prostora između zuba\nSuva usta: kako se boriti protiv toga?